cyanic-selkie/wikianc huggingface dataset:
Combatives
Ιστορία
Ο συνδυασμός αυτών των συστημάτων αποτέλεσε την ιστορική αρχή των δυτικών Combatives και ονομάστηκε «Defendu» από το ίδιο τον Fairbairn στην δημοσιευμένη εργασία του. Κατά τον Δεύτερο Παγκόσμιο Πόλεμο ο Φαίρμπαιρν (Fairbairn) συχνά αναφερόταν στο σύστημά του ως «Μάχη Πεζοδρομίου» (gutter-fighting), όρος ο οποίος υιοθετήθηκε και από τον Ρεξ Απλγκέιτ (Rex Applegate).
Γενεαλογία
4. Ο Τσάρλυ Νέλσον (Charlie Nelson), Αμερικανός, αρχικά εκπαιδευμένος από τον Συνταγματάρχη Ντρέξελ Μπίντελ (Colonel Drexel Biddle). Ο Νέλσον (Nelson) έλαβε το κύριο μέρος της εκπαίδευσης του από άλλον μαθητή του Φαίρμπαιρν (Fairbairn), τον Λοχία Κέλλυ (Sgt. Kelly).
Χαρακτηριστικά
Οι τεχνικές που χρησιμοποιούνται σε παραδοσιακής μορφής Combatives είναι κατά κανόνα λίγες, λιτές, στηρίζονται σε φυσικές, βαριές μηχανικές κινήσεις και πάντα δοκιμασμένες σε πραγματικές συνθήκες. Η απλότητα και η ευκολία εφαρμογής τους είναι αυτό που καθιστά αυτό το σύστημα μάχης ιδανικό για μια γρήγορη εκμάθηση. Θεωρείται ένα πολύ αποτελεσματικό, εφαρμόσιμο και ευπροσάρμοστο σύστημα αυτοάμυνας για επαγγελματίες και μη.
Με το Combatives για πολιτική χρήση (Civilian Combatives) , ο πολίτης μπορεί να χρησιμοποιήσει το Combatives με την ίδια αποτελεσματικότητα για να αμυνθεί, άοπλος. Στις περισσότερες χώρες του κόσμου η ένοπλη συμπλοκή τιμωρείται νομικά. Στην χειρότερη περίπτωση, όταν απειλείται η ζωή του, αν δεν μπορέσει να αμυνθεί άοπλος, μπορεί να χρησιμοποιήσει σαν όπλο οποιοδήποτε φυσικό ή άλλο αντικείμενο σαν μέσο καταστολής. Σε όποιες χώρες επιτρέπεται, μπορεί να χρησιμοποιήσει τεχνητό όπλο (μαχαίρι, πτυσσόμενο γκλομπ, δακρυγόνο κ.α.) ή πυροβόλο όπλο για να αμυνθεί και να προστατεύσει τη ζωή του.
Σύγχρονα Combatives
Ήταν αδιανόητο για τους ιδρυτές και τους παραδοσιακούς μαχητές του Combatives να μάχονται στο έδαφος. Θεωρούσαν ότι αν ο μαχητής βρεθεί στο έδαφος έχανε το πλεονέκτημα της υψηλής θέσης, την ευκινησία του και τη δυνατότητά του για απομάκρυνση ή διαφυγή. Κατά συνέπεια, σκοπός του Combatives της εποχής εκείνης ήταν η ρίψη του αντιπάλου στο έδαφος, για να του στερήσει τη δυνατότητα αποτελεσματικής άμυνας. Η μάχη, κατά το Combatives, βασίζεται κυρίως σε εκρηκτικά, συνεχόμενα κτυπήματα, στοχευμένα σε κέραια σημεία με φυσικές, βαριές μηχανικές κινήσεις που σαν στόχο έχουν την εξουδετέρωση του αντιπάλου το συντομότερο δυνατόν.
Το Combatives σήμερα
Τα χαρακτηριστικά του παραδοσιακού Combatives, που ακολουθούν την παράδοση του Φαίρμπαιρν (Fairbairn), διδάσκονται σε πολίτες και αστυνομικούς. Περιλαμβάνουν σε πολύ μεγαλύτερο βαθμό την έννοια της πρόληψης παρά της καταστολής. Δηλαδή, η πρόληψη θεωρείται το πρώτο ενώ η καταστολή το τελευταίο στάδιο σε μια ενδεχόμενη συμπλοκή. Η πρόληψη (προ-λήψη) είναι στην ουσία η έγκαιρη λήψη μέτρων με σκοπό την αποτροπή μιας δυσάρεστης κατάστασης, δηλαδή, μιας συμπλοκής. Αν η συμπλοκή είναι αδύνατον να αποφευχθεί, η πρόληψη αποσκοπεί στη μείωση των συνεπειών της καταστολής και στην πιο ανώδυνη λύση της.
Εξωτερικοί σύνδεσμοι
Κατηγορία:Πολεμικές τέχνες
Νικόλαος Παπαδάκης (Καθηγητής)
Βιογραφία
Το 1912 μαζί με τον αδελφό του Κώστα (νομικό και Μακεδονομάχο) κατατάχθηκαν ως εθελοντές και πολέμησαν στους Βαλκανικούς Πολέμους. Διεκπεραίωσε σημαντικό ανασκαφικό έργο στην Ερέτρια, την Κορώνεια και την Οίτη και σε άλλες περιοχές της Θήβας. Από το 1926 και για 14 χρόνια δίδαξε ως Καθηγητής Κλασικής Φιλολογίας στο τότε νεοϊδρυθέν Πανεπιστήμιο Θεσσαλονίκης. Το 1931 αναδείχθηκε Κοσμήτορας της Φιλοσοφικής Σχολής και το 1937 Πρύτανης του Πανεπιστημίου Θεσσαλονίκης .
Στις εργασίες του κάνουν εκτενείς αναφορές επιστήμονες κύρους (όπως η Guarducci, οι Hood και Warren κ.ά.), ενώ με κολακευτικότατα λόγια και εξαιρετικό θαυμασμό εκφράστηκαν για το έργο του και Έλληνες επιστήμονες του κύρους ενός Νικολάου Πολίτη- για τη διατριβή του «Περί το Χαροκόπειον τής Κορωνείας»- και ενός Χρήστου Τσούντα για το επιστημονικό του έργο γενικότερα. Σύμφωνα με ρήση του Ακαδημαϊκού και Διευθυντή του Εθνικού Μουσείου Αθηνών Χρ. Καρούζου, ο Παπαδάκης υπήρξε, ίσως, ο πιο «γερός» κλασικός φιλόλογος της πρώτης τριακονταετίας τού 20ου αιώνα. Υπήρξε, περαιτέρω, Καθηγητής και ένθερμος εμπνευστής και καθοδηγητής στο έργο λαμπρών φιλολόγων και πανεπιστημιακών διδασκάλων, όπως του Ιωάννη Θ. Κακριδή, του αρχαιολόγου Μανόλη Ανδρόνικου, του ιστορικού Απ. Βακαλόπουλου και του αείμνηστου καθηγητή του Πανεπιστημίου Θεσσαλονίκης Φ. Πέτσα. Το 1939 έλαβε τον τίτλο του Ομότιμου Καθηγητή και ολοκλήρωσε τη διδασκαλία του στο Πανεπιστήμιο. Με τη σύσταση της Φιλοσοφικής Σχολής επέστρεψε στην έδρα από το 1943 μέχρι το 1945. Το 1943 μάλιστα ήταν από τα μέλη του πρώτου κρατικού θεάτρου που ιδρύθηκε στην πόλη της Θεσσαλονίκης. Εισήχθη στο νοσοκομείο για εγχείριση και βρισκόταν σε προχωρημένο στάδιο ασιτίας, λόγω της Πείνας στην Κατοχή. Απεβίωσε στις 3 Ιανουαρίου 1945 σε ηλικία 71 ετών.
Λάε
Ιστορία
Το 1937 έλαβαν χώρα ηφαιστειακές εκρήξεις στη Ραμπαούλ. Έτσι αποφασίστηκε η μεταφορά της πρωτεύουσας της Επικράτειας της Νέας Γουινέας στο Λάε. Ο Β΄ Παγκόσμιος Πόλεμος σταμάτησε τη διαδικασία μεταφοράς της πρωτεύουσας. Στις 8 Μαρτίου 1942 η πόλη έπεσε στα χέρια της Ιαπωνικής Αυτοκρατορίας. Το Λάε, η Ραμπαούλ και η Σαλαμάουα ήταν οι κύριες ιαπωνικές βάσεις στη Νέα Γουινέα.
Ιωάννης Δόμπολης
Βιογραφικό
Το 1818 έγινε ταμίας της Φιλομούσου Εταιρίας που είχε ιδρυθεί στη Βιέννη από τον Ιωάννη Καποδίστρια, τον Μητροπολίτη Ιγνάτιο και τον Άνθιμο Γαζή. Με τον Καποδίστρια ο Ιωάννης Δομπόλης γνωρίστηκε την επόμενη χρονιά στη Ρωσία, συνδέθηκε μαζί του με στενή φιλία και οι δυο τους έκαναν σχέδια για τη διάδοση των γραμμάτων στην Ελλάδα.
Χοσέ ντε Ριμπέρα
Τα χαρακτηριστικά του έργου του
Το μεγαλύτερο μέρος του έργου του Ριμπέρα ανήκει χρονικά στην περίοδο της διαμονής του στη Νάπολη. Οι πίνακές του βασίζονται σχεδόν αποκλειστικά σε θρησκευτικά θέματα, χωρίς να απουσιάζουν αναφορές σε κλασικά θέματα της μυθολογίας ή προσωπογραφίες. Ο Ριμπέρα χρησιμοποίησε εκτεταμένα την τεχνική του τενεμπρισμού (tenebroso), απεικονίζοντας «σκοτεινές» δραματικές σκηνές, με έντονα στοιχεία ρεαλισμού.
Υπουργείο Ενέργειας των ΗΠΑ
Το Υπουργείο Ενέργειας των Ηνωμένων Πολιτειών (αγγλικά: United States Department of Energy, USDoE, DoE) είναι εκτελεστική υπηρεσία της ομοσποδιακής κυβέρνησης των Ηνωμένων Πολιτειών, αρμόδια για την επίβλεψη και τον συντονισμό της εθνικής ενεργειακής πολιτικής των Ηνωμένων Πολιτειών και υπεύθυνη για την έρευνα και την ανάπτυξη της πυρηνικής ενέργειας και των πυρηνικών όπλων στις ΗΠΑ. Το Υπουργείο Ενέργειας, επιβλέπει το πυρηνικό πρόγραμμα των Ηνωμένων Πολιτειών, και την παραγωγή πυρηνικών αντιδραστήρων για το Πολεμικό Ναυτικό των ΗΠΑ. Επίσης, είναι αρμόδιο για την ανάπτυξη έρευνας και υπεύθυνο για την εγχώρια παραγωγή ενέργειας της χώρας.
Ελβετικά δημοψηφίσματα (2012)
Παραπομπές
2012
Μάγοι και Γίγαντες
Κυκλοφορία
Η ταινία ήταν η 4η πριν το The Matrix Revolutions, Απίστευτη Παρασκευή και 21 γραμμάρια στα box office του Μεξικού το πρώτο Σαββατοκύριακο, βγάζοντας $4,531,492 πέσο ($398,023 δολάρια ΗΠΑ). Η ταινία αργότερα κατέληξε σε βόμβα στα εγχώρια box office, λόγω αποτυχημένου ανταγωνισμού με πιο επιτυχημένες ταινίες κινουμένων σχεδίων στο Μεξικό.
Ναυτίλος (Ιούλιος Βερν)
Περιγραφή
Ο Ναυτίλος χρησιμοποιεί δεξαμενές έρματος για να προσαρμόζει την άνωση και επομένως να ελέγχει το βάθος κατάδυσης. Οι αντλίες που γεμίζουν τις δεξαμενές με νερό είναι τόσο ισχυρές, ώστε δημιουργούν τεράστιους πίδακες νερού όταν το σκάφος ανεβαίνει γρήγορα στην επιφάνεια του νερού. Αυτό οδήγησε πολλούς παρατηρητές του Ναυτίλου να πιστέψουν ότι το σκάφος είναι κάποιο είδος φάλαινας, ή ακόμα ένα θαλάσσιο τέρας, άγνωστο ακόμα στην επιστήμη. Για να καταδυθεί σε σύντομο χρονικό διάστημα, ο Ναυτίλος χρησιμοποιεί μια τεχνική που ονομάζεται υδρολίσθηση, στην όποια το σκάφος καταδύεται υπό απότομη γωνία.
Μήλα των Εσπερίδων
Η προέλευση των μήλων
Σύμφωνα με τον Φερεκύδη, οι μηλιές που παρήγαγαν τους καρπούς αυτούς είχαν δοθεί από τη Γη στον Δία και την Ήρα σαν γαμήλιο δώρο. Η Ήρα φύτεψε τα δέντρα στον κήπο των θεών, ο οποίος βρισκόταν στη χώρα του Άτλαντα. Ο Άτλαντας βρισκόταν έξω από τον κήπο και σήκωνε στους ώμους του τον ουρανό, τιμωρία που του είχε επιβληθεί από τον Δία. Οι κόρες του Άτλαντα έκλεβαν όμως τα μήλα, γι´ αυτό και η Ήρα ανέθεσε τη φύλαξή τους στις νύμφες Εσπερίδες και στον Λάδωνα, δράκοντα με εκατό κεφάλια και γιο του Τυφώνα και της Έχιδνας.
Νώντας Σακελλαρόπουλος
Βιογραφία
Ήταν υιός του Περικλή Σακελλαρόπουλου από το Βερσίτσι (Σειρές) Καλαβρύτων. Γεννήθηκε το 1922 και απεβίωσε το 2001. Είχε υπηρετήσει στο Β' Γυμνάσιο Πατρών, στο Γυμνάσιο Ριζοκαρπάσου της Κύπρου (1951-1956), στην Παλαμαϊκή Σχολή (1956-1959) στο Μεσολόγγι, στο Λευκόνικο Κύπρου (1960-1961), στην Τεχνική Σχολή Λευκωσίας (1962-1964), στο Λύκειο Σάμης Κεφαλληνίας, στο Λύκειο Δάφνης Καλαβρύτων και τέλος υπήρξε ο πρώτος Διευθυντής Μέσης Εκπαίδευσης Νομού Αχαΐας. Ο γιος του Περικλής ήταν επίσης λογοτέχνης.
Βενλαφαξίνη
Η βενλαφαξίνη, που πωλείται με την επωνυμία Effexor μεταξύ άλλων, είναι αντικαταθλιπτικό φάρμακο της κατηγορίας αναστολέων επαναπρόσληψης σεροτονίνης-νορεπινεφρίνης (SNRI). Χρησιμοποιείται για τη θεραπεία της μείζονος κατάθλιψης (MDD), της γενικευμένης διαταραχής άγχους (GAD), της διαταραχής πανικού και της κοινωνικής φοβίας. Μπορεί επίσης να χρησιμοποιηθεί για τον χρόνιο πόνο. Λαμβάνεται από το στόμα.
Αυτοκτονία
Η βενλαφαξίνη αντενδείκνυται σε παιδιά, εφήβους και νεαρούς ενήλικες. Σύμφωνα με ανάλυση κλινικών δοκιμών που πραγματοποιήθηκε από τον FDA, η βενλαφαξίνη προκάλεσε μια στατιστικά σημαντική αύξηση κατά πέντε φορές στον αυτοκτονικό ιδεασμό και συμπεριφορά σε άτομα ηλικίας κάτω των 25 ετών. Σε μια άλλη ανάλυση, η βενλαφαξίνη δεν ήταν καλύτερη από το εικονικό φάρμακο μεταξύ των παιδιών (7-11 ετών), αλλά βελτίωσε την κατάθλιψη σε εφήβους (12-17 ετών). Ωστόσο, και στις δύο ομάδες, η εχθρότητα και η αυτοκτονική συμπεριφορά αυξήθηκαν σε σύγκριση με εκείνους που έλαβαν εικονικό φάρμακο. Σε μια μελέτη που περιελάμβανε αντικαταθλιπτικά που δεν είχαν αποτελέσματα σε καταθλιπτικούς εφήβους, έφηβοι των οποίων η θεραπεία με SSRI είχε αποτύχει άλλαξαν τυχαία είτε σε ένα άλλο SSRI είτε σε βενλαφαξίνη έδειξαν αυξημένο ποσοστό αυτοκτονίας με τη βενλαφαξίνη. Μεταξύ των εφήβων που ήταν αυτοκτονικοί στην αρχή της μελέτης, το ποσοστό αυτοκτονικών προσπαθειών και αυτοτραυματισμού ήταν σημαντικά υψηλότερο, κατά περίπου 60%, μετά τη μετάβαση στη βενλαφαξίνη από ό,τι μετά τη μετάβαση σε SSRI.
Αλληλεπιδράσεις με άλλα φάρμακα
Η βενλαφαξίνη πρέπει να λαμβάνεται με προσοχή κατά τη χρήση του βαλσαμόχορτου. Η βενλαφαξίνη μπορεί να μειώσει το κατώφλι σπασμών και η συγχορήγηση με άλλα φάρμακα που μειώνουν το κατώφλι σπασμών όπως η βουπροπιόνη και η τραμαδόλη θα πρέπει να γίνονται με προσοχή και σε χαμηλές δόσεις.
Διπολική διαταραχή
Η βενλαφαξίνη δεν συνιστάται ούτε εγκρίνεται για τη θεραπεία σοβαρών καταθλιπτικών επεισοδίων σε διπολική διαταραχή, καθώς μπορεί να προκαλέσει μανία ή μικτά επεισόδια. Η βενλαφαξίνη φαίνεται να είναι πιο πιθανό να προκαλέσει μανία και μικτά επεισόδια σε ασθενείς με διπολική διαταραχή από τα SSRI και τη βουπροπιόνη.
Άλλες
Σε σπάνιες περιπτώσεις, η ακαθησία που προκαλείται φάρμακα μπορεί να εμφανιστεί μετά τη χρήση σε ορισμένα άτομα.
Υπερδοσολογία
Οι περισσότεροι ασθενείς με υπερδοσολογία βενλαφαξίνης εμφανίζουν μόνο ήπια συμπτώματα. Οι συγκεντρώσεις της βενλαφαξίνης στο πλάσμα στους επιζώντες από υπερδοσολογία κυμαίνονταν από 6 έως 24 mg/l, ενώ τα μεταθανάτια επίπεδα στο αίμα των θανόντων είναι συχνά στο εύρος των 10–90 mg/l. Δημοσιευμένες αναδρομικές μελέτες αναφέρουν ότι η υπερδοσολογία της βενλαφαξίνης μπορεί να σχετίζεται με αυξημένο κίνδυνο θανατηφόρου έκβασης σε σύγκριση με αυτό που παρατηρείται στα αντικαταθλιπτικά σκευάσματα SSRI, αλλά χαμηλότερο από αυτό για τα τρικυκλικά αντικαταθλιπτικά. Συνιστάται στους επαγγελματίες υγείας να συνταγογραφούν το Effexor και το Effexor XR στη μικρότερη ποσότητα καψουλών συμβατή με την καλή διαχείριση των ασθενών για τη μείωση του κινδύνου υπερδοσολογίας. Συνήθως προορίζεται ως θεραπεία δεύτερης γραμμής για την κατάθλιψη λόγω ενός συνδυασμού της ανώτερης αποτελεσματικότητάς της αγωγής πρώτης γραμμής όπως η φλουοξετίνη, η παροξετίνη και η σιταλοπράμη και της μεγαλύτερη συχνότητα παρενεργειών όπως ναυτία, κεφαλαλγία, αϋπνία, υπνηλία, ξηροστομία, δυσκοιλιότητα, σεξουαλική δυσλειτουργία, εφίδρωση και νευρικότητα.
Βενέρα 3
Παραπομπές
03 Κατηγορία:Διαστημικές αποστολές το 1965
Γιασουχίρο Νακασόνε
Είσοδος στην πολιτική
thumb|upright|Ο Νακασόνε ως αξιωματικός του Αυτοκρατορικού Ιαπωνικού Ναυτικού Το 1947 ο Νακασόνε διέκοψε μια υποσχόμενη σταδιοδρομία δημόσιου υπαλλήλου για να κατεβεί ως υποψήφιος βουλευτής, με όραμα την αποφυγή του κινδύνου απώλειας των παραδοσιακών αξιών της Ιαπωνίας. Στην προεκλογική του εκστρατεία είχε εθνικιστικές θέσεις, όπως την αύξηση του νέου στρατού, την τροποποίηση του άρθρου 9 του νέου Συντάγματος (που απαγόρευε τη διεξαγωγή πολέμου για την επίλυση διεθνών διαφορών) και την αναβίωση του ιαπωνικού πατριωτισμού, ιδίως του σεβασμού στο πρόσωπο του Αυτοκράτορα. Εκλέχθηκε μέλος της Βουλής των Αντιπροσώπων με το Δημοκρατικό Κόμμα. «Ως νεαρός νομοθέτης, το 1951, παρέδωσε μία επιστολή 28 σελίδων στον Στρατηγό Μακάρθουρ με επικριτικές παρατηρήσεις σχετικά με την αμερικανική κατοχή της Ιαπωνίας, μία τολμηρή κίνηση. Αργότερα του είπαν πως ο στρατηγός πέταξε θυμωμένος το γράμμα στον κάλαθο των αχρήστων, αλλά η στάση του Νακασόνε ενίσχυσε τη θέση του ως δεξιού πολιτικού.» Το επόμενο έτος προκάλεσε την προσοχή με το να ρίξει στον Αυτοκράτορα Χιροχίτο το φταίξιμο για την ήττα της χώρας στον πόλεμο. Το 1955, μετά από πίεση του Νακασόνε, η κυβέρνηση χορήγησε ένα σημαντικό ποσό (ισοδύναμο με 14 εκατομμύρια δολάρια της εποχής) στην Υπηρεσία Βιομηχανίας και Τεχνολογίας για να αρχίσει έρευνες στην πυρηνική ενέργεια. Ο Νακασόνε ανέβηκε μέσα στις τάξεις του Φιλελεύθερου Δημοκρατικού Κόμματος, καθιστάμενος Υπουργός Επιστημών το 1959 στην κυβέρνηση του Νομπουσούκε Κίσι, και κατόπιν διαδοχικά Υπουργός Μεταφορών το 1967, γενικός διευθυντής της Αμυντικής Υπηρεσίας της Ιαπωνίας το 1970-1971, Υπουργός Διεθνούς Εμπορίου και Βιομηχανίας το 1972, και Υπουργός Εσωτερικών το 1981.
Ολεκσάντρ Ζιντσένκο
Ο Ολεκσάντρ Ζιντσένκο (15 Δεκεμβρίου 1996) είναι Ουκρανός ποδοσφαιριστής ο οποίος αγωνίζεται ως μέσος για λογαριασμό της Άρσεναλ και την εθνική ομάδα της Ουκρανίας. Ο Ζιντσένκο είναι ευέλικτος μέσος και μπορεί να λειτουργήσει σε πολλές θέσεις στην αριστερή πλευρά, όπως πλευρικός αμυντικός. Το 2019 αναδείχθηκε σε Ουκρανό παίκτη της χρονιάς.
Ο Ζιντσένκο ξεκίνησε την καριέρα του από τη ρωσική ΦΚ Ουφά και το 2016 αποκτήθηκε από την Μάντσεστερ Σίτι έναντι 1,5 εκατομμυρίων λιρών. Με την Σίτι κατέκτησε 4 πρωταθλήματα, 4 Λιγκ Καπ και ένα FA Cup. Το 2022 αποκτήθηκε από την Άρσεναλ έναντι 30 εκατομμυρίων λιρών χωρίς τα μπόνους.
Ελληνοεμπορική Σχολή Οδησσού
Εκπαιδευτικό πρόγραμμα
Τα γνωστικά αντικείμενα τα οποία διδάσκονταν στη Σχολή ήταν: αριθμητική, άλγεβρα, γεωγραφία, κατήχηση, γενική ιστορία, ηθική, φιλοσοφία, φιλολογία, καλλιγραφία, ιχνογραφία, ναυτικά και καταστιχογραφία, γαλλικά, ελληνικά, ρωσικά (υποχρεωτικά σε όλες τις τάξεις) και γερμανικά. Αργότερα επικρατεί ελληνικότερο πνεύμα και προστέθηκαν στοιχεία εμπορίου, λογική, φυσική ιστορία, τεχνολογία, ιστορία της Ελλάδος, θρησκευτικά, αρχαία ελληνικά, γεωμετρία, χημεία, ρητορική, ποίηση, αρχαιολογία, ναυτικό δίκαιο, στενογραφία, γυμναστική. Οι τάξεις διαιρούνταν σε τρία επίπεδα: α)Παιδικός σταθμός β)Γενική μόρφωση γ)Εμπορικό τμήμα
Γεύμα στο Χρυσό
Εξωτερικοί σύνδεσμοι
Κατηγορία:Έργα ζωγραφικής του Έντουαρντ Ντόντγουελ
Φρειδερίκος Ε΄ της Δανίας
Ο Φρειδερίκος Ε΄ (Frederik 5, 31 Μαρτίου 1723 - 14 Ιανουαρίου 1766) ήταν βασιλιάς της Δανίας και της Νορβηγίας και δούκας του Σλέσβιχ και του Χόλσταϊν (1746-1766) από τον Οίκο των Όλντενμπουργκ. Ήταν γιος του Χριστιανού ΣΤ΄ και της Σοφίας Μαγδαληνής των Χοεντσόλερν, κόρης του Χριστιανού Ερρίκου, μαργράβου του Βρανδεμβούργου-Μπαϊρόιτ-Κούλμμπαχ.
Αμπντουλάχι Γιουσούφ Αχμέντ
Ο Αμπντουλάχι Γιουσούφ Αχμέτ (Abdullahi Yusuf Ahmed, 15 Δεκεμβρίου 1934 - 23 Μαρτίου 2012) ήταν Σομαλός πολιτικός. Υπήρξε προσωρινός πρόεδρος από το 2004 ως την παραίτησή του, στα τέλη του 2008.
Λογική συνέπεια
Τυπικές τελέσεις
Οι τυπικές τελέσεις λογικών συνεπειών είναι παραλλαγές της εξής βασικής ιδέας:
Λεωνίδας Βόκολος
Στις εθνικές ομάδες
Έχει αγωνιστεί επίσης στις εθνικές ομάδες Νέων (1987-1988) και Ελπίδων.
Λογική συνέπεια
Τροπικές-τυπικές τελέσεις
Οι τροπικές-τυπικές τελέσεις λογικών συνεπειών συνδυάζουν τις προαναφερόμενες τελέσεις, αποδίδοντας παραλλαγές της εξής βασικής ιδέας:
Γαλλία του Βισύ
Ιστορικό
thumb|left|200px|Η Γαλλία κατά τον 2ο Παγκόσμιο Πόλεμο thumb|left|200px|Οι απώλειες της Γαλλίας του Βισύ σε βάρος της [[Ελεύθερη Γαλλία|Ελεύθερης Γαλλίας]] Στις αρχές Ιουνίου του 1940 τα στρατεύματα των Ναζί έχουν νικήσει κατά κράτος την αντίσταση των συμμάχων Άγγλων, Γάλλων και Βέλγων στο γαλλικό έδαφος, σαρώνοντας και αυτήν ακόμα την περίφημη γραμμή Μαζινό. Τα αγγλικά στρατεύματα αποχωρούν για να συνεχίσουν την άμυνά τους επί αγγλικού εδάφους, παίρνοντας μαζί τους και περίπου 140.000 Γάλλους στρατιώτες (Δουνκέρκη, 1-4 Ιουνίου). Στις 14 Ιουνίου οι Γερμανοί εισέρχονται στο Παρίσι. Αφού απορρίπτονται προτάσεις για μετακίνηση της γαλλικής Κυβέρνησης στις ΗΠΑ ή τη συγχώνευση της ελεύθερης ζώνης με τη Μεγάλη Βρετανία (πρόταση του Τσώρτσιλ), ο πρόεδρος της χώρας, Αλμπέρ Λεμπρέν (Albert Lebrun), και ο πρωθυπουργός, Πωλ Ρεϊνώ (Paul Reynaud), παραιτούνται και τη θέση τους παίρνει ο, ηλικιωμένος τότε, στρατάρχης Φιλίπ Πεταίν (Philippe Pétain), άνθρωπος με μεγάλο κύρος στη Γαλλία λόγω των επιτυχιών στις οποίες είχε οδηγήσει τον γαλλικό στρατό κατά τον Α΄ Παγκόσμιο Πόλεμο.
Στις 21 Ιουνίου ο Πεταίν ζητά ανακωχή από τους Γερμανούς, με τη συναίνεση και του Αρχηγού του Στρατού, Μαξίμ Βεϋγκάν (Maxime Weygand), η οποία έγινε δεκτή από τη γερμανική πλευρά (Ανακωχή της 22ας Ιουνίου 1940). Συμφωνήθηκε το υπόλοιπο ελεύθερο τμήμα της Γαλλίας νοτίως του ποταμού Λίγηρα να διοικηθεί από τη Γαλλική Κυβέρνηση με έδρα την πόλη Βισύ (Vichy). Αρχηγός αυτής της Κυβέρνησης ανέλαβε ο Πεταίν. Το επίσημο όνομα του καθεστώτος του Βισύ ήταν «Γαλλικό Κράτος» (γαλλικά: État français).
«Βιβ Πεταίν!»
Χαρακτηριστική είναι η καταβύθιση του γαλλικού στόλου της Μεσογείου, ο οποίος καταστράφηκε από τους Άγγλους το καλοκαίρι του 1940 στον λιμένα Μερς Ελ Κεμπίρ, λόγω της ανησυχίας που είχε ο Ουίνστων Τσώρτσιλ ότι υπήρχε ενδεχόμενο ο Γαλλικός στόλος να συνεργασθεί με τις δυνάμεις του Άξονα, χάνοντας την ζωή τους 1297 Γάλλοι.
Μάραθον (Τέξας)
Αξιοθέατα
thumb|left|Το Ξενοδοχείο Gage Το Gage Hotel, που κτίστηκε το 1927 από τον αρχιτέκτονα Χένρυ Τροστ, είναι διατηρητέο ξενοδοχείο 45 δωματίων. Στο χωριό γυρίστηκαν σκηνές της ταινίας Παρίσι, Τέξας (1984) του σκηνοθέτη Βιμ Βέντερς, καθώς και της ταινίας Φαντάνγκο (1985) με τον Κέβιν Κόστνερ.
Οικία Ωτβίλ
Η Οικία Ωτβίλ (Αγγλικά: Hauteville House), επίσης και «Μουσείο Βίκτωρος Ουγκώ», είναι το σπίτι στο οποίο έζησε ο Βίκτωρ Ουγκώ κατά τη διάρκεια της εξορίας του από τη Γαλλία. Βρίσκεται στο Σεντ Πίτερ Πορτ, στην οδό Ωτβίλ 38, στο αγγλικό νησί Γκέρνσεϊ, ένα νησάκι της Μάγχης κοντά στις ακτές της Νορμανδίας.
Σε αυτό το σπίτι ο συγγραφέας έγραψε πολλά από τα αριστουργήματά του, όπως: Οι Άθλιοι (1862), Οι Εργάτες της Θάλασσας (1866), Ο Άνθρωπος που γελά (1869), την ποιητική συλλογή Ο Θρύλος των Αιώνων (1859), Το Θέατρο στην ελευθερία.
20ός και 21ος αιώνας
Το 2008-9 έγινε μεγάλη ανακαίνιση στο εξωτερικό του κτηρίου και το 2017 ξεκίνησε μια δημόσια έκκληση για συγκέντρωση δωρεών για την ανακαίνιση των εσωτερικών χώρων και διακοσμήσεων. Έπειτα από 18 μήνες εργασιών και με συνολική δαπάνη σχεδόν 4,35 εκατομμυρίων ευρώ, εκ των οποίων 3,5 εκατομμύρια πρόσφερε ο Γάλλος επιχειρηματίας Φρανσουά Πινώ, το σπίτι άνοιξε ξανά στις 7 Απριλίου 2019.
Παύλος Μαθιόπουλος
Βιογραφία
Γεννήθηκε το 1876 στην Αθήνα. Αρχικά σπούδασε στη Νομική Σχολή του Πανεπιστήμιου Αθηνών, γρήγορα όμως εγκατέλειψε τη σχολή και γράφτηκε στο Σχολείο των Τεχνών όπου είχε δάσκαλο τον Νικηφόρο Λύτρα. Αποφοίτησε το 1897 και συνέχισε για δύο χρόνια τις σπουδές του στο Παρίσι υπό τις οδηγίες των Ζυλ Λεφέβρ, Ζαν Πωλ Λωράν και Μπενζαμέν Κονστάν. Το 1900 έλαβε το αργυρό μετάλλιο για το έργο του Η κυρία με το σκυλάκι. που παρουσιάστηκε στην έκθεση του Παρισιού. Επέστρεψε στην Ελλάδα το 1903 και οκτώ χρόνια αργότερα διορίστηκε καθηγητής σκιαγραφίας στην ΑΣΚΤ αλλά παραιτήθηκε από τη θέση του μετά από ολιγόμηνη θητεία. Επανήλθε στη σχολή το 1915 διδάσκοντας γυμνό μέχρι το 1949 όταν και αποσύρθηκε από την ενεργό δράση εξαιτίας οφθαλμολογικού προβλήματος. Το ίδιο έτος εξελέγη μέλος της Ακαδημίας Αθηνών ενώ από το 1946 είχε αναλάβει τη διεύθυνση της ΑΣΚΤ. Συμμετείχε σε αρκετές εκθέσεις τόσο στην Ελλάδα όσο και στο εξωτερικό (Ιταλία, Γαλλία, Γερμανία, ΕΣΣΔ κλπ). Πέθανε στην Αθήνα τον Οκτώβριο του 1956.
The Best of Muddy Waters
Η συλλογή περιλαμβάνει δώδεκα κομμάτια, ηχογραφημένα από το 1948 ως το 1954, τα οποία καθιέρωσαν τον Waters στην σκηνή του Σικάγου. Η συγκεκριμένη κυκλοφορία αποτέλεσε το πρώτο άλμπουμ που κυκλοφόρησε ο τραγουδιστής και ένα από τα πρώτα της "Chess Records".
McLaren F1
Εξέλιξη
Μολονότι η F1 δεν δημιουργήθηκε με ειδικότερο σκοπό να κερδίσει τον τίτλο του ταχύτερου αυτοκινήτου παραγωγής, ο Γκόρντον Μάρεϊ επεδίωκε την απόλυτη υπεροχή σε κάθε τομέα ανεξαιρέτως. Αφού εξέτασε διάφορες επιλογές σχετικά με το ζήτημα του κινητήρα, τελικώς προσέγγισε την θυγατρική εταιρεία της BMW που ασχολείται με την αναβάθμιση των μοντέλων της, την BMW M GmbH, η οποία ενδιαφέρθηκε σχετικά και εξέλιξε τον κινητήρα. Το μηχανικό αυτό σύνολο έλαβε την ονομασία BMW S70/2 και ήταν V12 βενζίνης, με κυβισμό 6.064 cm³ και ισχύ 618 hp (461 kW; 627 PS) στις 7.500 στροφές το λεπτό. Συνδυάστηκε αποκλειστικά με ένα 6-τάχυτο μηχανικό ταχυτήτων, στο οποίο οι 5 πρώτες σχέσεις ήταν σχετικά κοντά μεταξύ τους, για ακόμα καλύτερη επιτάχυνση, ενώ η 6-η ήταν πολύ μακρύτερη, με σκοπό την μέγιστη δυνατή τελική ταχύτητα. Ειδικότερα όμως η ειδική έκδοση δρόμου McLaren F1 LM, από την οποία πωλήθηκαν μόλις 5 αντίτυπα, είχε μια ειδική ρύθμιση στον κινητήρα, φτάνοντας έτσι την ισχύ στους 680 hp (507 kW; 689 PS) στις 7.800 στροφές το λεπτό. thumb|right|McLaren F1 GTR του 1995. Για πρώτη φορά η F1 αποκαλύφθηκε σε μια έκθεση του Sporting Club στο Μονακό στις 28 Μαΐου 1992. Οι τελικές πινελιές στην αισθητική της μπήκαν από τον Πίτερ Στίβενς (Peter Stevens) και τον Ιανουάριο του 1993 έγιναν και επίσημες παρουσιάσεις επίδειξης μέσα σε πίστες, ενώ η παραγωγή της ξεκίνησε μέσα στο 1993.
Ελισάβετ του Λόιχτενμπεργκ
Βιογραφία
Ήταν η μόνη κόρη του Γεωργίου Γ΄ λαντγκράβου του Λόιχτενμπεργκ και της Βαρβάρας των Χόεντσολερν, κόρης του Φρειδερίκου Α΄ μαργράβου του Βρανδεμβούργου-Άνσμπαχ.
Άγιος Γεώργιος Αυλώνος Εύβοιας
Σημεία ενδιαφέροντος
Νότια του οικισμού βρισκόταν η μονή του Αγίου Γεωργίου στο Μπερνάγι. Η μονή λειτουργούσε μέχρι το 1833, οπότε και έκλεισε επειδή είχε λιγότερους από έξι μοναχούς. Σώζεται μόνο το καθολικό της, το οποίο έχει ανακαινιστεί. Ο ναός είναι κτισμένος στον τύπο του σταυρεπίστεγου. Στο παρελθόν έφερε αγιογραφίες, οι οποίες πλέον έχουν ασβεστοποιηθεί. Στη θέση Αρτεμίσια βρίσκεται ο βυζαντινός ναός της Παναγίτσας ή Ζωοδόχου Πηγής.
Σύνταξη (γλωσσολογία)
Εξωτερικοί σύνδεσμοι
Κατηγορία:Γλωσσολογία *
Θέρμες του Τίτου
Πινακοθήκη
Τιτου
Δημήτριος Κυδώνης
Βιογραφικό
Η θέση του Δημητρίου έγινε πολύ δύσκολη μετά την καταδίκη των ιδεών του αδερφού του από τη Σύνοδο του 1368, διατήρησε όμως τη θέση του και την επιρροή του στο παλάτι. Το 1369 απέρριψε πρόταση του Πάπα για ένταξη του στην παπική αυλή αλλά δύο χρόνια αργότερα κατά την αποχώρηση του από την Ρώμη τιμήθηκε με οφίκιο του ρωμαιοκαθολικού κλήρου χωρίς να γίνει κληρικός. Το 1385 εγκαταστάθηκε στην Ιταλία, αργότερα επέστρεψε στην Κωνσταντινούπολη και τελικά πέθανε στην Κρήτη περί το 1397. Η γνωστοποίηση του θανάτου του στον Εμμανουήλ Καλέκα από τον Μανουήλ Μεσολωρά που βρισκόταν στην Ιταλία είχε ως αποτέλεσμα να δημιουργηθεί η εντύπωση ότι ο Κυδώνης πέθανε εκεί, όμως οι σχέσεις της Κρήτης με την Βενετίας την περίοδο αυτή δικαιολογούν το γεγονός ότι ο θάνατός του έγινε γνωστός διαμέσου της ιταλικής πόλης.
Παραπομπές
Κατηγορία:Έλληνες θεολόγοι Κατηγορία:Βυζαντινοί λόγιοι Κατηγορία:Έλληνες Ρωμαιοκαθολικοί Κατηγορία:Βυζαντινοί του 14ου αιώνα
Κατάλογος νησιών
Κατάλογος των μεγαλύτερων νησιών του κόσμου
''Σημείωση: Η Αυστραλία γενικά θεωρείται ηπειρωτική γη, και όχι νησί. Αν ωστόσο κάποιος θεωρήσει την Αυστραλία ως νησί τότε θα είναι αυτή, και όχι η Γροιλανδία, το μεγαλύτερο νησί (Εκτός, βέβαια αν θεωρήσουμε νησί και την Ανταρκτική.)''
Αίας Ευόσμου (καλαθοσφαίριση γυναικών)
Πορεία στις εθνικές κατηγορίες (2005-2010)
Την αγωνιστική περίοδο 2009-10 ο Αίαντας παραχώρησε δύο επιπλέον αγώνες για τη διοργάνωση του Κυπέλλου Ελλάδος συμπτωματικά απέναντι σε δύο ομάδες του Βόλου. Στην Α' Φάση κέρδισε με μεγάλη διαφορά (21-77) την Ανάληψη, ενώ στη δεύτερη υπέκυψε στην πίεση του Ολυμπιακού με σκορ 34-76. Το Πρωτάθλημα Βορρά για την Α2 Εθνική διοργανώθηκε με τη συμμετοχή 14 συλλόγων με σχέδιο τη μείωση των ομάδων κατά δύο την επόμενη χρονιά. Έχοντας συγκεντρώσει 11 νίκες και 15 ήττες, ο Αίας ισοβάθμισε με τον Ηρακλή και την Κομοτηνή. Τοποθετήθηκε υψηλότερα και από τους δύο, στην 8η θέση ειδικότερα, αλλά λόγω της αναδιάρθρωσης αυτή δεν ήταν αρκετή να συγκρατήσει την ομάδα του Ευόσμου στο επίπεδο των εθνικών πρωταθλημάτων.
Δημοτικό Θέατρο Πειραιά
Ειδικότερα, για την εποχή που αποφασίστηκε να ανεγερθεί στα τέλη του 19ου αιώνα, θεωρείται οραματική η ιδέα και μόνο της δημιουργίας ενός τέτοιου μεγέθους θεάτρου. Οι κάτοικοι του Πειραιά το 1883, όταν λήφθηκε η σχετική απόφαση, έφθαναν μόλις τους 27.000, εκ των οποίων ζήτημα ήταν αν οι 200 θεωρούνταν μορφωμένοι και άλλοι τόσοι να γνώριζαν στοιχειώδη γραφή και ανάγνωση.
Ανέγερση
thumb|αριστερά|Το Δημοτικό Θέατρο Πειραιά
Ντίλιντζερ (ταινία)
Υποδοχή
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 92% βασισμένο σε 13 κριτικές.
Ταλία
2000-2004: Πέρασμα στην αγγλοσαξονική αγορά και πρώτη περιοδεία στις ΗΠΑ
To 2004, κυκλοφόρησε η συλλογή της "Greatest Hits" από την EMI, η οποία περιλάμβανε 2 καινούργια τραγούδια, μεταξύ των οποίων η επιτυχία "Αcción y reacción", στο οποίο οι στίχοι αναφέρονται στη σχέση της με τον σύζυγό της, Tommy Mottola. Την ίδια χρονιά, πραγματοποίησε για πρώτη φορά περιοδεία συναυλιών στις ΗΠΑ. Η περιοδεία ονομάστηκε "High Voltage Tour" και πέρασε από διάφορες πόλεις σε ΗΠΑ και Μεξικό. Η την περιοδεία της έλαβε τόσο εισπρακτική επιτυχία όσο και θετικές κριτικές, ενώ πολλοί ανέφεραν ότι το θέαμα που προσφέρει είναι υψηλών προδιαγραφών και θεωρήθηκε μία από τις πιο επιτυχημένες περιοδείες συναυλιών του 2004, αν και κρίθηκε αρνητικά το γεγονός ότι πέρασε από ελάχιστες πόλεις και δεν επέκτεινε την περιοδεία για τις Ευρωπαϊκές και Ασιατικές χώρες στις οποίες διατηρεί βάση θαυμαστών.
2005 - 2007: Η περίοδος του "The sixth sense" και επιχειρηματικές δραστηριότητες
Τον Ιανουάριο του 2006, η Ταλία έλαβε την Αμερικανική υπηκοότητα ως μόνιμη πολίτης των Ηνωμένων Πολιτειών Αμερικής για 8 έτη. Το γεγονός προκάλεσε ανάμεικτα σχόλια στο Μεξικό, κάτι που έκανε την Ταλία να ξεκαθαρίσει δημοσίως πως η κατοχύρωση της Αμερικανικής υπηκοότητας δεν σημαίνει ότι καταργεί τη Μεξικάνική της υπηκοότητα. Την ίδια χρονιά, ερμήνευσε το soundtrack του ριάλιτι σόου αναζήτησης ταλέντων "Cantando por un sueño" ("Τραγουδώντας για ένα όνειρο"), ενώ το ντουέτο της με τον Romeo Santos από τους Aventura για το κομμάτι "Νο, Νο, Νο" εξελίχτηκε σε τεράστια επιτυχία, κατακτώντας τις πρώτες θέσεις των charts σε πολλές χώρες.
2012-2013 : Habitame Siempre και Viva Tour
Στις 19 Νοεμβρίου 2012 κυκλοφόρησε στην Αμερική το άλμπουμ της "Habitame Siempre" ("Μείνε για πάντα μέσα μου") το οποίο περιλαμβάνει συνεργασίες με τους Robbie Williams, Michael Buble, Gilberto Santa Rosa, Erik Rubin, Prince Royce και άλλους. Ο δίσκος αυτός, που είναι ηχογραφημένος στα ισπανικά, αποτελεί τον δέκατο τρίτο προσωπικό δίσκο της καριέρας της. Παράλληλα με την κυκλοφορία του δίσκου της, προώθησε τη συνεργασία της με τον Αμερικανό βετεράνο της jazz μουσικής, Tony Bennett, για το κλασσικό κομμάτι The way you look tonight. Άμεσα μετά την κυκλοφορία του δίσκου της, έλαβε πλατινένια επικύρωση για τις υψηλές πωλήσεις του δίσκου της στο Μεξικό, που σύντομα μετατράπηκε σε τριπλά πλατινένιο δίσκο, ενώ επικυρώθηκε ως χρυσός στις Ηνωμένες Πολιτείες στην κατηγορία των ισπανόφωνων μουσικών δίσκων, για πωλήσεις πάνω από 50.000 αντίτυπα στις ΗΠΑ και 180.000 αντίτυπα στο Μεξικό αντίστοιχα. Το άλμπουμ έχει πουλήσει μέχρι σήμερα περισσότερα από 600.000 αντίτυπα παγκοσμίως και θεωρείται ένα από τα πιο εμπορικά ισπανόφωνα άλμπουμ της τελευταίας δεκαετίας.
Επιχειρηματική δραστηριότητα
Το 2002, η Thalía υπέγραψε συμβόλαιο με την πολυεθνική εταιρία Kmart Corporation με σκοπό να κυκλοφορήσει την προσωπική της σειρά ρούχων για γυναίκες, καθώς και αξεσουάρ και οικιακά είδη. Μέχρι τα μέσα του 2003, η "Thalia Sodi Collection" ήταν ήδη διαθέσιμη σε πάνω από 2.000 καταστήματα στις ΗΠΑ. Η Thalía ήταν η πρώτη Μεξικάνα επιχειρηματίας που λάνσαρε brand ρούχων στις ΗΠΑ.
Το 2004, υπέγραψε επίσης συμβόλαιο με την εταιρία "Hershey's" με την οποία κυκλοφόρησε την προσωπική της μάρκα προϊόντων σοκολάτας και ζαχαρωτών. Το 2006 έγινε το προβαλλόμενο πρόσωπο της εταιρίας "Carol’s Daughter", που ειδικεύεται σε καλλυντικά και προϊόντα ομορφιάς, ενώ το 2007 λάνσαρε το άρωμά της, μέσα από την πολυεθνική εταιρία καλλυντικών "Fuller Cosmetics". Το 2007, έγινε μέλος του ABC Radio και ξεκίνησε τη δική της ραδιοφωνική εκπομπή με τίτλο "The Conexión Thalía Radio Show", η οποία εξακολουθεί να εκπέμπει μέχρι σήμερα σε εβδομαδιαία συχνότητα και αναπαράγεται σε πάνω από 170 ραδιοφωνικούς σταθμούς ανά τις ΗΠΑ. Από τον Μάρτιο του 2013, η εκπομπή ξεκίνησε να μεταδίδεται σε ημερήσια συχνότητα ενώ επεκτάθηκε σε 30 ακόμη ραδιοφωνικούς σταθμούς, σύμφωνα με την ανανέωση του συμβολαίου της με τη Cumulus Media Networks.
Δισκογραφία
Soundtracks
Φιλμογραφία
Ταινίες
Θέατρο
Εξωτερικοί σύνδεσμοι
Κατηγορία:Ποπ μουσικοί Κατηγορία:Μεξικανοί μουσικοί παραγωγοί Κατηγορία:Μεξικανοί τραγουδιστές Κατηγορία:Αμερικανοί τραγουδιστές Κατηγορία:Αμερικανοί επιχειρηματίες Κατηγορία:Μεξικανοί στιχουργοί Κατηγορία:Μεξικανοί συγγραφείς Κατηγορία:Μεξικανοί μουσικοί Κατηγορία:Μεξικανές ηθοποιοί
Ελισάβετ Γουόλντγκρεϊβ
Βιογραφία
Γεννήθηκε στις 25 Μαρτίου 1760, και ήταν το μεγαλύτερο παιδί και κόρη του Ιάκωβου Γουόλντγκρεϊβ, 2ου Κόμη Γουόλντγκρεϊβ και της Μαρίας Γουόλπολ.
Πέθανε στις 29 Ιανουαρίου 1816 στο Τουίκενχαμ σε ηλικία 55 ετών. Είναι θαμμένη στο Γκρέιτ Πάκινγκτον.
Βρεταννικός
Βιογραφία
Ο μεγαλύτερος γιος τού Κλαύδιου, ο Κλαύδιος Δρούσος, είχε αποβιώσει τεσσάρων ετών, έτσι ο Βρεταννικός έμεινε μόνος διάδοχος. H Μεσσαλίνα είχε ισχυρή επιρροή, όμως το 48 στην εορτή των Βιμιναλίων παντρεύτηκε προσποιητά έναν από τους εραστές της, τον Γάιο Σίλιο και έκανε ένα δαπανηρό γαμήλιο συμπόσιο. Οι πολιτικοί εχθροί της, όπως ο Νάρκισσος, πληροφόρησαν τον Κλαύδιο, ότι οι δύο τους σχεδίαζαν να τον εκτοπίσουν και ο Νάρκισσος, προφασιζόμενος ότι είχε διαταγή τού Κλαυδίου, διέταξε τον φόνο της. Το επόμενο έτος ο Κλαύδιος νυμφεύτηκε για τέταρτη φορά, με την Αγριππίνα τη Νεότερη. Γι' αυτήν ήταν ο τρίτος γάμος· από τον πρώτο της είχε γιο τον Νέρωνα, ο οποίος υιοθετήθηκε από τον Κλαύδιο και νυμφεύτηκε την Κλαυδία Οκταβία, κόρη τού Κλαύδιου από τη Μεσσαλίνα. Το 54 απεβίωσε ο Κλαύδιος και ο Νέρων, που ήταν τέσσερα έτη μεγαλύτερος τού Βρεταννικού, αναγορεύθηκε Αυτοκράτορας. Τέσσερις μήνες μετά ο Βρεταννικός απεβίωσε σε ηλικία 14 ετών, δηλητηριασμένος με διαταγή τού Νέρωνα, για να μην απειλήσει ως γνήσιος γιος, τον θρόνο του. Τα γεγονότα περιγράφονται στα Χρονικά του Τάκιτου.
Αρχαιολογικό Μουσείο Πειραιά
Εξωτερικοί σύνδεσμοι
Αρχαιολογικο Μουσειο Πειραια Αρχαιολογικο Κατηγορία:Αρχαιολογικά μουσεία στην Αττική
Μάχη του Αχυρώνα Λιοπετρίου
Η Μάχη
Ο Ηλίας Παπακυριακού είχε αποστολή να εκπαιδεύσει μέλη της ΕΟΚΑ στην χρήση των οπλικών συστημάτων και εκρηκτικών μηχανισμών. Σύμφωνα με αφηγήσεις συναγωνιστών των τεσσάρων, οι Ηλίας Παπακυριακού, Φώτης Πίττας, και Ανδρέας Κάρυος έφτασαν στο Λιοπέτρι τα μεσάνυχτα της 30.08.58. Η παραμονή των τεσσάρων στο χωριό, επεφύλασσε συνταρακτικά γεγονότα, τα οποία εκτυλίχθηκαν αστραπιαία.
Το βράδυ της 31ης Αυγούστου προς την 1η Σεπτεμβρίου, ήταν και οι τέσσερις στην οικία του Νικόλα Τσόντου. Τις πρώτες πρωινές ώρες της 1ης Σεπτεμβρίου 1958 έλαβαν μήνυμα από την πολιτοφυλακή ότι κατέφθαναν αγγλικά στρατεύματα στο Λιοπέτρι και έτσι ο κίνδυνος να περικυκλωθούν ήταν μεγάλος αφού ήσαν και καταζητούμενοί.
Οι Άγγλοι κάλεσαν ξανά και επανειλημμένως τους αγωνιστές να παραδοθούν. Αντί αυτού οι αγωνιστές άνοιξαν πυρ σκοτώνοντας ένα Άγγλο φωνάζοντας «Μολών Λαβέ!». Στην μάχη που ακολούθησε οι Άγγλοι έριχναν χειροβομβίδες μέσα στο αχερώνα και οι μαχητές ανταπέδιδαν τα πυρά με τα πυροβόλα όπλα τους. Στην εξέλιξη της μάχης οι Άγγλοι μετατρέπουν τον κινηματογράφο της κοινότητας σε πρόχειρο νοσοκομείο, στο οποίο μεταφέρουν τους τραυματίες τους. Υπάρχει μαρτυρία σύμφωνα με την οποία Άγγλος στρατιώτης αρνήθηκε να εκτελέσει διαταγή ανωτέρου και να προσεγγίσει τον αχερώνα, με αποτέλεσμα την εκτέλεση του από τον ίδιο τον αξιωματικό. Με ένα Αντιαρματικό ρουκετοβόλο οι Άγγλοι έριξαν περίπου 11 ή 12 ρουκέτες στον αχερώνα. Δύο Άγγλοι ανεβαίνουν στην στέγη του αχερώνα και τρυπούν την οροφή. Μετέπειτα ρίχνουν μέσα ρούχα τα οποία είχαν ποτίσει με βενζίνη. Ματαίως όμως γιατί η φωτιά έσβησε. Η μάχη κράτησε πάνω από τέσσερεις ώρες. Οι Άγγλοι κάλεσαν και ελικόπτερο το οποίο έριχνε εμπρηστικές βόμβες.
Όταν η φωτιά απειλούσε την ζωή των μαχητών, προσπάθησαν μέσα από μια έξοδο να διασπάσουν τον κλοιό. Έπεσαν νεκροί και οι τέσσερίς. Ο Παναγιώτης Καλλής μεταφέρθηκε από τον Αγγλικό στρατό για να αναγνωρίσει τα πτώματα των ηρώων.
Κόστος
Αν και το κόστος εμφανίζεται μέσα στην οικονομική οντότητα με πολλές μορφές, τα αναγνωριστικά στοιχεία του,μπορούν να αναφερθούν στα ακόλουθα:
Αϊκινίτης
Σημειώσεις
Αικινιτης Κατηγορία:Ορυκτά του χαλκού Κατηγορία:Ορυκτά του θείου Κατηγορία:Ορυκτά του αντιμονίου
Ευάγγελος Δαδιώτης
Ο Ευάγγελος Δαδιώτης (Αϊβαλί 1900 - 1992) ήταν Μικρασιάτης λόγιος, εκδότης, ιδρυτικό μέλος, Γενικός Γραμματέας και επίτιμο μέλος της Ένωσης Κυδωνιατών.
4711
Οικία αριθμός 4711
Το 1854 ο Peter Joseph Mülhens μετακόμισε από την οδό Glockengasse 12 σε ένα νεόκτιστο εμπορικό κτήριο με νεο-γοτθική πρόσοψη στην οδό Glockengasse 26-28. Το κτήριο στην οδό Glockengasse 12, του οποίου είχε δοθεί, το 1794, ο αριθμός 4711, παρέμεινε κενό για αρκετό διάστημα, οπότε και κατεδαφίστηκε, μετά την πώλησή του.
Γιαννιτσά
Τα Γιαννιτσά είναι πόλη της Μακεδονίας, η μεγαλύτερη πόλη της Περιφερειακής Ενότητας Πέλλας με 30.498 κατοίκους (2021) και ανήκει στην Περιφέρεια Κεντρικής Μακεδονίας. Είναι η πρωτεύουσα του διευρυμένου Καλλικρατικού Δήμου Πέλλας των 57.039 κατοίκων που δημιουργήθηκε από την ένωση των πρώην Δήμων Γιαννιτσών, Πέλλας, Κύρρου, Μεγάλου Αλεξάνδρου και Κρύας Βρύσης. Βρίσκονται επί της ιστορικής αρχαίας Εγνατίας Οδού στο κέντρο της Μακεδονίας, σε υψόμετρο 40 μ., ανάμεσα στο όρος Πάικο και στον Κάμπο των Γιαννιτσών, βόρεια της περιοχής της αποξηραμένης λίμνης των Γιαννιτσών.
Γεωγραφία και κλίμα
Το έδαφος των Γιαννιτσών είναι κυρίως πεδινό, αφού βρίσκεται στην πεδιάδα Γιαννιτσών-Θεσσαλονίκης που είναι η μεγαλύτερη πεδιάδα της Ελλάδας. Το κλίμα της περιοχής είναι μεταβατικό, δηλαδή έχει ψυχρούς και κατά τόπους βαρείς χειμώνες και ζεστά και ξηρά καλοκαίρια.
Βυζαντινή εποχή και Τουρκοκρατία
To όνομα Ενιτσέ Βαρντάρ (Enidje Vardar) αναφέρεται για πρώτη φορά από τον Ενετό Λορέντζο Μπερνάρντο το 1591.
Μακεδονικός Αγώνας - Λίμνη Γιαννιτσών
Τα Μυστικά του Βάλτου της Πηνελόπης Δέλτα αποτυπώνουν τις όψεις του αιματηρού Μακεδονικού Αγώνα. Αποτελούν το αγαπημένο βιβλίο της πόλης, τον καλύτερο ίσως οδηγό της για την πιο κρίσιμη περίοδο της ιστορίας της. Στις αρχές του 20ού αιώνα και κυρίως στο διάστημα 1904-1908 η λίμνη αποτέλεσε ένα από τα σημαντικότερα πεδία του Ελληνοβουλγαρικού ανταγωνισμού.
Αξιοθέατα
Τουριστικό ενδιαφέρον παρουσιάζουν διάφοροι αρχαιολογικοί χώροι, τα μουσουλμανικά μνημεία, η Μητρόπολη Γιαννιτσών (1860), το τουριστικό περίπτερο ΦΙΛΙΠΠΕΙΟ, ο πλωτός ποταμός Λουδίας με το κωπηλατικό του κέντρο.
Μακεδονικός Τάφος Γ' με ιωνική πρόσοψη στην Πέλλα
Χρονολογείται γύρω στο 300 π.Χ. με βάση τα λιγοστά ευρήματα που διασώθηκαν από την αρχαία σύληση του τάφου. Η ανασκαφή του τάφου άρχισε το καλοκαίρι του 1994 και ολοκληρώθηκε τον Αύγουστο του 1995.
Ο Πύργος του Ρολογιού
Ο Πύργος του Ρολογιού χτίστηκε από τους Οθωμανούς στο κέντρο της πόλης των Γιαννιτσών περίπου το 1667-1668. Η επιλογή της θέσης του έγινε με στρατιωτικά κριτήρια καθώς ήθελαν να ελέγχουν την εμπορική κίνηση που γινόταν διαμέσου της πόλης σε όλη την κεντρική Μακεδονία.
Το Μαυσωλείο του Γαζή Εβρενός
thumb|Μαυσωλείο του [[Γαζή Αχμέτ Εβρενός|Γαζή Εβρενός|252x252px]] Βρίσκεται στη συμβολή δύο δρόμων, σε μικρή απόσταση από τον Πύργο του Ρολογιού. Πρόκειται για το ταφικό μνημείο του Γαζή Εβρενός, του Οθωμανού εκείνου που κατέκτησε τα Γιαννιτσά από τους Βυζαντινούς, καθώς και το μεγαλύτερο μέρος της κεντρικής Μακεδονίας.
Το Μαυσωλείο έχει αναπαλαιωθεί και συντηρείται ήδη από την άνοιξη του έτους 2006 καθώς στο εσωτερικό του ανακαλύφθηκε τάφος, ο οποίος εικάζεται ότι ανήκει στον Γαζή Εβρενός. Η αρχαιολογική έρευνα είναι σε εξέλιξη. μικρογραφία|246x246εσ|Οικία Εμίν Μπέη
Μητρόπολη
Ο Ιερός Ναός Κοιμήσεως της Θεοτόκου ή γνωστή ως Μητρόπολη βρίσκεται στο βόρειο τομέα των Γιαννιτσών, στην παλιά συνοικία Βαρόσι και κατασκευάστηκε κατά την περίοδο 1858-1867. Τα θυρανοίξια χρονολογούνται το έτος 1867 ενώ κατά άλλους ερευνητές το 1860. Το βέβαιο είναι ότι η κατασκευή της επιτράπηκε με σουλτανικό φιρμάνι του 1858. Η παράδοση θέλει τους κατοίκους να προσφέρουν αγαθά και να δουλεύουν αφιλοκερδώς, μάλιστα λένε ότι λόγω της έλλειψης νερού χρησιμοποιήθηκε κρασί για την ανέγερση της. Η Μητρόπολη είναι τρίκλιτη βασιλική με τρεις εισόδους ενώ έχει χαρακτηρισθεί από το Υπουργείο Πολιτισμού ως διατηρητέο μνημείο το 1987.
Οδικό δίκτυο
Από τα Γιαννιτσά περνάνε οι παραπάνω οδικοί άξονες:
Νεσατώ (Βοζ)
Οι κάτοικοι ονομάζονται Νεοκαστριάν.
Αξιοθέατα-Μνημεία
Τα σημερινό κτήριο των Δικαστηρίων στεγάζονται σε παλαιό μοναστήρι σε κτήριο του 17ου αιώνα. Σημαντικό είναι επίσης το παλιό νοσοκομείο του 13ου αιώνα.
Περιοχή Πανγκάνι
Σημειώσεις
<references responsive="0" group="Σημ." />
Λετονικές βουλευτικές εκλογές 2006
Βουλευτικές εκλογές διεξήχθησαν στη Λετονία στις 7 Οκτωβρίου 2006. Στις εκλογές πήραν μέρος 19 πολιτικά κόμματα. Κέρδισε ο κυβερνών συνασπισμός του πρωθυπουργού Άιγκαρς Καλβίτις και του Λαϊκού Κόμματος. Η κυβέρνηση του Καλβίτις έγινε η πρώτη που επανεξελέγη, από την εποχή της ανάκτησης ανεξαρτησίας της Λετονίας το 1991.
Μακάριος Αγκύρας
Ο Μακάριος ήταν λόγιος κληρικός του 15ου αιώνα. Διετέλεσε Μητροπολίτης Αγκύρας κατά τα έτη 1397-1405 και άκμασε επί του αυτοκράτορα Εμμανουήλ Παλαιολόγου, τον οποίο και συνόδευσε στα ταξίδια του στην Ιταλία και Γαλλία. Έγραψε το πόνημα «Κατα τῆς τῶν Λατίνων κακοδοξίας καὶ κατὰ Βαρλαὰμ καὶ Ἀκινδύνον», το οποίο σώζεται στην αυτοκρατορική βιβλιοθήκη της Βιέννης.
Πηγές
Κατηγορία:Μητροπολίτες Αγκύρας Κατηγορία:Έλληνες εκκλησιαστικοί συγγραφείς Κατηγορία:Ορθόδοξοι λόγιοι Κατηγορία:Έλληνες λόγιοι του 15ου αιώνα
Ανάλυση κόστους-χρησιμότητας
Κατηγορία:Οικονομικά της υγείας Κατηγορία:Ποιότητα υγειονομικής περίθαλψης
Χόουπ Χιξ
Στις 1 Οκτωβρίου 2020 ανακοινώθηκε ότι η Χιξ βρέθηκε θετική στον SARS-CoV-2. Λόγω της θετικής διάγνωσης της ο πρόεδρος Τραμπ και η σύζυγος του Μελάνια επίσης εξετάστηκαν. Λίγες ώρες αργότερα οι δύο τους ανακοίνωσαν ότι βρέθηκαν θετικοί στον ιό και θα μπουν αμέσως σε καραντίνα.
Λιμάνι της Σαγκάης
Ιστορία
Η τοποθεσία της πάνω στον ποταμό Γιανγκτσέ οδήγησε στην εξέλιξή της ταυτόχρονα με την εξέλιξη του θαλάσσιου εμπορίου κατά τη διάρκεια της βασιλείας του Αυτοκράτορα Τσιανλόνγκ στην Δυναστεία Τσινγκ. Σταδιακά, το λιμάνι της Σαγκάης ξεπέρασε το λιμάνι του Νινγκμπό και το λιμάνι του Κουανγκτσόου και έγινε το μεγαλύτερο λιμάνι της Κίνας για την εποχή.
Το 1949, με την Κομμουνιστική κατάκτηση της Σαγκάης, το ναυτιλιακό εμπόριο μειώθηκε σε πολύ μεγάλο βαθμό. Η οικονομική πολιτική της Λαϊκής Δημοκρατίας, χτύπησε απευθείας στην υποδομή αλλά και κεφαλαιακή ανάπτυξη της Σαγκάης.
Το 1991, η κεντρική κυβέρνηση επέτρεψε στην Σαγκάη να τελέσει οικονομικές μεταρρυθμίσεις. Από τότε, το λιμάνι της Σαγκάης, αναπτύσσεται με ταχύτατους ρυθμούς. Μέχρι το 2005, το λιμάνι "Yangshan" χτίστηκε στα νησιά "Yangshan", μια ομάδα νησιών στον κόλπο του Χανγκτσόου, τα οποία ενώνονται με την Σαγκάη μέσω της γέφυρας "Donghai". Αυτή η ανάπτυξη βοήθησε το λιμάνι να ανταγωνιστεί άλλο ένα λιμάνι, το διπλανό λιμάνι του "Ningbo-Zhoushan"
Στήλη του Χοίρου της Έδεσσας
Ερμηνείες
'''Raedarum custos,numquam latravit inepte. '''Nunc silet et cineres vindicat umbra suos.: ''Για να φυλάξει την αμαξά μου δεν γαύγιζε ποτέ χωρίς λόγο ''Τώρα όμως σιωπά και οι στάχτες του κατοικούν με τις σκιές
Μπανανία
Ιστορικό
Μέχρι τη δεκαετία του 1930, η United Fruit Company κατείχε 1.400.000 εκτάρια (3,5 εκατομμύρια στρέμματα) γης στην Κεντρική Αμερική και την Καραϊβική και ήταν ο μεγαλύτερος αποκλειστικός γαιοκτήμονας στη Γουατεμάλα. Η τεράστια ιδιοκτησία της επέδωσε μεγάλη επιρροή στις κυβερνήσεις των μικρών αυτών χωρών, μια συνθήκη που αντιπροσωπεύει τη χρήση του όρου μπανανία.
Σύγχρονη εποχή
Φυτοφάρμακα
Burzum
Περίοδος 2009-2018 και λήξη του πρότζεκτ
Τον Ιούνιο του 2018, ο Βίκερνες ανακοίνωσε μέσω βίντεο στον λογαριασμού του "ThuleanPerspective" στο Youtube το τέλος της καριέρας του ως Burzum.
Αρύλια
Μια απλή αρυλομάδα είναι το φαινύλιο, C6H5; παράγεται από το βενζόλιο. Η τολυλομάδα, CH3C6H4, παράγεται από το τολουόλιο (μεθυλοβενζόλιο). Το ξυλύλιο, (CH3)2C6H3, παράγεται από το ξυλένιο (διμεθυλοβενζόλιο), ενώ το ναφθύλιο, C10H7, παράγεται από το ναφθαλίνιο. Αρυλίωση είναι η χημική διεργασία κατά την οποία μια αρυλομάδα συνδέεται με ένα υπόστρωμα.
Δημήτριος Ιανουλάκης
Ο Δημήτριος Ιανουλάκης ήταν Έλληνας βιβλιογράφος του 17ου αιώνα.
Κύπελλο Ιταλίας (ποδόσφαιρο ανδρών)
Σύστημα διεξαγωγής
Κατά καιρούς έχουν χρησιμοποιηθεί διάφοροι τρόποι διεξαγωγής του Κυπέλλου Ιταλίας. Σύμφωνα με το ισχύον σύστημα, 78 ομάδες συμμετέχουν στη διοργάνωση, ενώ ο τελικός είναι μονός και διεξάγεται στο Ολίμπικο της Ρώμης. Η διαδικασία έχει ως εξής:
Τίτλοι ανά σύλλογο
Το 1968–1971 έγιναν τελικοί σε όμιλο με συμμετοχή τεσσάρων ομάδων, από αυτές υπολογίζονται οι δύο πρώτοι ως νικητής και φιναλίστ.
Ύφεση (μουσική)
Δείτε επίσης
Κατηγορία:Μουσική θεωρία Κατηγορία:Μουσική σημειογραφία
Ινστιτούτο Καταλανικών Μελετών
Ιστορία
Στις 18 Ιουνίου 1907, ο πρόεδρος του Επαρχιακού Συμβουλίου της Βαρκελώνης, Ενρίκ Πρατ ντε λα Ρίβα, προχώρησε στην ίδρυση του Ινστιτούτου Καταλανικών Μελετών. Η ίδρυση του Ινστιτούτου έγινε κάτω από χαμηλούς τόνους για να μην ξεσηκώσει διαμαρτυρίες και ως πρώτος πρόεδρός της αναδείχθηκε ο Αντόνι Ρουβιό ι Λιούκ, πρόσωπο κοινής αποδοχής, καθηγητής του πανεπιστημίου της Βαρκελώνης και υπεύθυνος για την εδραίωση του πανεπιστημιακού προγράμματος καταλανικών σπουδών. Τα υπόλοιπα μέλη ήταν οι εξής:
Ως γραμματείς τοποθετήθηκαν επίσης και δύο μαθητές του προγράμματος καταλανικών σπουδών, ο Ζόρδι Ρουβιό ι Μπαλαγέ, γιος του προέδρου, και ο Ραμόν ντ'Αλός ι δε Ντόου, που αντικαταστάθηκε το 1909 από τον Φρανσέσκ Μαρτορέλ ι Τραβάλ. Αυτά τα τρία μέλη δίχως δικαίωμα ψήφου αποτέλεσαν στη συνέχεια την επόμενη γενιά που θα διοικούσε το Ινστιτούτο, μαζί με τους Ραμόν ντ' Αβαδάλ, Φεράν Μπαλς ι Ταβερνέ και άλλους.
Τομέας Φιλολογίας
Το Ινστιτούτο αναγνωρίζεται ως ο μοναδικός υπεύθυνος οργανισμός για τα καταλανικά στο μεγαλύτερο μέρος των καταλανόφωνων περιοχών της Ευρώπης (Καταλονία, Ανδόρρα, Βόρεια Καταλονία, Βαλεαρίδες Νήσους), εκτός από την Βαλενθιανική Κοινότητα που αναγνωρίζει στη θέση του την Βαλενθιανική Ακαδημία της Γλώσσας και την Καταλανόφωνη Περιοχή της Αραγονίας, όπου παρότι χρησιμοποιείται το πρότυπο του Ινστιτούτου, η καταλανική γλώσσα δεν είναι επίσημα αναγνωρισμένη.
Αλκύλια
Τα αλκύλια στην ιατρική χημεία
Στην θεραπευτική χημεία, η ενσωμάτωση αλυσίδων αλκυλίου σε κάποιες χημικές ενώσεις αυξάνει την λιποφιλία τους. Αυτή η στρατηγική έχει χρησιμοποιηθεί για την αύξηση της αντιμικροβιακής δράσης στις φλαβανόνες και στις χαλκόνες.
Κατιόντα, ανιόντα και ρίζες αλκυλίου
Συνήθως, οι αλκυλομάδες συνδέονται με άλλα άτομα ή ομάδες ατόμων. Τα ελεύθερα αλκύλια θεωρούνται ως ουδέτερες ενώσεις, ως ανιόντα, ή κατιόντα. Τα ουδέτερα αλκύλια λέγονται ελεύθερες ρίζες. Τα κατιόντα λέγονται καρβοκατιόντα. Τα ανιόντα λέγονται καρβανιόντα. Τέτοιες μορφές αντιμετωπίζονται συνήθως μόνο ως μεταβατικές ενδιάμεσες μορφές, αλλά κάποιες είναι αρκετά σταθερές και μπορούν να "μπουν σε μπουκάλι." Τυπικά αλκυλοκατιόντα δημιουργούνται χρησιμοποιώντας υπεροξέα, τα αλκυλοανιόντα εμφανίζονται παρουσία ισχυρών και οι αλκυλικές ρίζες δημιουργούνται από μια φωτοχημική αντίδραση. Τα αλκύλια συνήθως παρατηρούνται στη φασματοσκοπία μάζας των οργανικών ενώσεων.
Ονοματολογία
Τα αλκύλια σχηματίζουν ομόλογες σειρές. Η απλούστερη σειρά έχει τον γενικό τύπο CnH2n+1. Τα αλκύλια περιλαμβάνουν το μεθύλιο, CH3· (που ονομάζεται κατά το μεθάνιο), αιθύλιο (C2H5·), προπύλιο (C3H7·), βουτύλιο (C4H9·), πεντύλιο (C5H11·) κ.ο.κ. Οι αλκυλομάδες που περιέχουν έναν δακτύλιο έχουν τον τύπο CnH2n-1, π.χ. κυκλοπροπύλιο και κυκλοεξύλιο. Η ονοματολογία έχει ληφθεί από την ονοματολογία οργανικών ενώσεων:
Αυτά τα ονόματα χρησιμοποιούνται για να ονομάσουν δομές διακλαδισμένων αλυσίδων, π.χ. 3-μεθυλοπεντάνιο:
Η δομή του 3-μεθυλοπεντανίου θεωρείται ότι αποτελείται από δύο τμήματα. Πρώτα, πέντε άτομα συγκροτούν την μακρύτερη ευθεία αλυσίδα ανθράκων στο κέντρο. Η γονική ένωση των πέντε ανθράκων ονομάζεται πεντάνιο (τονισμένο με γαλάζιο). Ο μεθυλ "υποκαταστάτης" ή "ομάδα" τονίζεται κόκκινος. Σύμφωνα με τους συνηθισμένους κανόνες ονοματολογίας, οι αλκυλομάδες περιλαμβάνονται στο όνομα του μορίου πριν τη ρίζα, όπως στο μεθυλοπεντάνιο. Αυτό το όνομα, όμως, είναι διφορούμενο, επειδή η διακλάδωση μεθυλίου θα μπορούσε να είναι σε διάφορα άτομα άνθρακα. Συνεπώς, το όνομα είναι 3-μεθυλοπεντάνιο προς αποφυγή της ασάφειας: το 3- είναι επειδή το μεθύλιο συνδέεται με το τρίτο από τα πέντε άτομα άνθρακα.
Επιπλέον, κάθε θέση σε μια αλκυλική αλυσίδα μπορεί να περιγραφεί σύμφωνα με το πόσα άτομα άνθρακα συνδέονται με αυτή. Οι όροι πρωτοταγής άνθρακας, δευτεροταγής άνθρακας, τριτοταγής άνθρακας και τεταρτοταγής άνθρακας αναφέρονται σε έναν άνθρακα ενωμένο με ένα, δύο, τρεις ή τέσσερις άνθρακες αντίστοιχα.
Οθωμανο-περσικός Πόλεμος (1821-1823)
Υπόβαθρο
Εντάσεις μεταξύ των δύο αυτοκρατοριών είχαν προκύψει λόγω των μέτρων που είχαν λάβει οι Οθωμανοί εναντίον ανταρτών που προέρχονταν από το Περσικό Αζερμπαϊτζάν Περαιτέρω, η δράση τοπικών εθνικιστικών ομάδων όπως η κουρδική επέτειναν την αναταραχή στην περιοχή των επαρχιών Haydaran και Sipki. Χαρακτηριστική ήταν η υπόθεση στο Van, όπου ο τοπικός διοικητής Ντερβίς Πασάς, ήρθε σε ρήξη με τις Περσικές αρχές. Ωστόσο, θεωρείται πως την πορεία προς την αναμέτρηση των δύο μερών επεδίωξαν, για τα δικά τους οφέλη, μεγάλες δυνάμεις της εποχής, όπως το Ηνωμένο Βασίλειο και η Ρωσική Αυτοκρατορία. Ειδικά η δεύτερη, αποσκοπούσε να ασκήσει πιέσεις στους Οθωμανούς, που παράλληλα προσπαθούσαν να καταστείλουν την Ελληνική Επανάσταση.
Ρέιντια Πέρλμαν
Πρώτα χρόνια
Η Πέρλμαν μεγάλωσε κοντά στο πάρκο Άσμπουρι, στο Νιου Τζέρσεϊ. Οι γονείς της εργάζονταν ως μηχανικοί στην Αμερικάνικη Κυβέρνηση. Ο πατέρας της εργάστηκε σε ραντάρ και η μητέρα της ήταν μαθηματικός που εργάστηκε ως προγραμματιστής ηλεκτρονικών υπολογιστών. Στο σχολείο τα μαθηματικά και η φυσική ήταν εύκολα και πάρα πολύ ενδιαφέροντα για την Πέρλμαν, αν και τα πήγαινε καλά ακόμα και στα μαθήματα που δεν της άρεσαν τόσο, γιατί αποστήθιζε γεγονότα, ονόματα και ημερομηνίες πριν τα τεστ. Της άρεσε πολύ να παίζει πιάνο και τρομπέτα. Ενώ η μητέρα της την βοηθούσε στα μαθηματικά, πιο πολύ μιλούσαν για λογοτεχνία και μουσική.